### 3.     Beslutning om anlægsbevilling til færdiggørelse af ny daginstitution i området Buldervang

**Åbent**

Sagsnr.: 326-2018-37311       J.nr.: 82.00.00           Dokumentnr.:
326-2021-15695

**Sagstype**

Beslutning.

**Resume og sagens baggrund**

På investeringsoversigten er der i perioden 2018-2021 afsat
et rådighedsbeløb på i alt 20,444 mio. kr. inklusiv prisfremskrivning til anlæg
af en ny institution i området Buldervang til erstatning for det nuværende
Børnehuset Møllevang. Kommunalbestyrelsen har den 24. juni 2020 givet en
tillægsbevilling på 5,8 mio. kr. Byggeriet er i gang, og der søges nu om en
anlægsbevilling på 14,445 mio. kr. til færdiggørelse af byggeriet.

**Indstillinger**

Direktøren indstiller, at der gives en anlægsbevilling på
14,445 mio. kr. finansieret af det afsatte restrådighedsbeløb til færdiggørelse
af byggeriet af daginstitutionen i området Buldervang.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

På investeringsoversigten for perioden 2018-2021 er der
afsat et rådighedsbeløb på i alt 20,444 mio. kr. til opførelse af en ny
daginstitution i området Buldervang. Dertil har Kommunalbestyrelsen givet en
tillægsbevilling på 5,8 mio. kr. på baggrund af resultatet fra det gennemførte
entrepriseudbud.

Der blev på baggrund af licitationsresultatet gennemført
analyser af udbudsmateriale, udbudsform og de modtagne tilbud, og det blev
konstateret, at der generelt lige nu sker et skred i priserne i byggebranchen.
Der er herudover gennemført forhandlinger med den vindende entreprenør, og der
er foretaget ændringer og besparelser i projektet. Det resulterede dog uanset
dette i et behov for at tilføre projektet yderligere 5,8 mio. kr.
Kommunalbestyrelsen gav dette som en tillægsbevilling den 24. juni 2020.

Byggeriet er nu i gang og forventes afsluttet primo juli
2021.

Det resterende rådighedsbeløb skal anvendes til
færdiggørelse af byggeriet.

Der søges derfor om en anlægsbevilling på 14,445 mio. kr.
til færdiggørelsen af den nye daginstitution i området Buldervang.

**Økonomiske konsekvenser**

Der resterer et restrådighedsbeløb på i alt 14,445 mio. kr.
i 2021 til færdiggørelse af ny daginstitution i området Buldervang. Det
bemærkes, at restrådighedsbeløbet herefter udgør 0 kr.

[adresse] bemærkninger er indarbejdet i sagen.